تورکیه‌نین اتومبیلی ‘توگ’ون سئدان مد‌لی، ایستانبول هاوا لیمانی دیش خطلر ترمینالیندا سرگیله‌ندی.
هاوا لیمانیندا یئرلی و خاریجی یولچولارین بؤیوک ماراق گؤستردیگی اتومبیلین فوتوگرافینی چکمک ایسته‌یه‌نلر اتومبیلین اطرافیندا قالابالیق اولوشدوردو.
هلندده یاشایان محرم اوغورلو، مطبوعات منسوبلارینا وئردیگی آچیقلامادا، الکتریک‌لی اتومبیلی اولدوغونو و توگگ-ون ایچ و دیش دیزاینینی بگه‌ندیگینی بیلدیردی.
اوغورلو، اتومبیلین  چوخ گؤزل اولدوغونو ایفاده ائدرک،
"طبیعی کی ایچینه اوتوروب باخماق و تست سوروشو ائتمک لازیم. چوخ بگه‌ندیم. آلماغی دوشونوره‌م" دئدی.
ایستانبول‌دان تونسه گئدن یولچو محمد محجوب ایسه آراجی گؤره‌ن کیمی یوخلاماق ایسته‌دیگینی بیلدیریدی.
محجوب، هاوا لیمانیندا اتومبیلی گؤرمه‌نین سورپرایز اولدوغونو سؤیله‌یرک:
"ماشین چوخ گؤزلدیر، اونو گؤره‌نده چوخ تعجبلندیم. دیش دیزاینی چوخ خوشوما گلدی. چوخ چکییجیدیر" دئدی.
قارداشی عبیر محجوب دا ‘توگ’ون چوخ اؤزل بیر اتومبیل اولدوغونو و چوخ بگه‌ندیگینی بیلدیردی.
آراجین قاپیلارینین اینانیلماز گؤزل اولدوغونا دقت چکه‌ن محجوب،
"داها اؤنجه بئله بیر مدل گؤرمه‌میشدیم. چوخ فانتاستیک‌دیر، چوخ گؤزل دیزاینی وار" ایفاده‌لرینی ایشلتدی.
ایچ و دیش تاساریمی ایله یولچولارین ماراغینی چکن توگ آیین سونونا قدر ایستانبول هاوا لیمانین‌دا سرگیله‌نمه‌یه داوام ائد‌جک.
